Index Translationum

Index Translationum (Indekso de tradukoj) estas la informtenejo de UNESKO kun referencoj al libroj kiuj ekde 1979 estis tradukitaj kaj publikigitaj en pli ol 100 landoj. Por serĉi eblas elekti el almenaŭ 100 lingvoj 

La kolektita repertuaro montriĝas utila plurflanke: por koni la verkojn jam tradukitajn al diversaj lingvoj, taksi la kulturajn interŝanĝojn inter landoj, scii la popularecon de aŭtoro kaj kiom da libroj estis tradukitaj en diversaj landoj. 

 Historio 
Kvankam libroj estis tradukitaj dum jarmiloj, ne ekzistis iu centra datumbazo. En 1932 la Ligo de Nacioj kreis rekordan nombron de tradukoj. En 1946, la Unuiĝintaj Nacioj anstataŭis la Ligon de Nacioj kaj UNESKO ricevis la taskon fari tradukan indekson. En 1979, la datumoj estis komputilizitaj. 

Pro tio ke la Indekso mencias tradukojn de individuaj libroj, aŭtoroj kiuj verkis multajn librojn, sed kiuj estis malofte tradukataj, povas rangi pli alta ol aŭtoroj kiuj verkis nur kelkajn librojn (aŭ eĉ nur unu) sed kiuj estis tradukitaj al multaj lingvoj.

La pintaj aŭtoroj, kiel la Indekso prezentas ilin, devenas de peto al datumbazo kaj ties rezultoj postulas interpretadon.

Laŭ la Indekso, Agatha Christie restas la plej tradukita individua aŭtoro(en) UNESCO Statistics. "Index Translationum - Top 50 author", oficiala retejo de Unesko..

 Statistikoj 
La listo kalkulas (en 2020) ne malpli ol 103 trafojn por tradukoj de libroj originale verkitaj en Esperanto (sekvaj paĝoj klikante sur sago sube de la trafolisto)

Ĉi sube sekvas superrigardo rilate al la pintaj aŭtoroj, landoj kaj lingvoj en la indekso de tradukoj(en) "Statistics on data published until now by the Index", UNESKO.

 La 10 pintaj aŭtoroj 
+Listo de la plej tradukitaj 
individuaj aŭtoroj (2008)Ne.AŭtoroNombro de tradukoj1Agatha Christie7,2362Jules Verne4,7513William Shakespeare4,2964Enid Blyton3,9245Barbara Cartland3,6526Danielle Steel3,6287Vladimir Lenin3,5938Hans Christian Andersen3,5209Stephen King3,35710Jakob Grimm2,977

 La 10 pintaj landoj 
+Ne.LandoNombro de tradukoj1Germanio269,7242Hispanio232,8533Francio198,5744Japanio130,4965Sovet-Unio (ĝis 1991)92,7346Nederlando90,5607Pollando77,7168Svedio73,2309Danio70,60710Ĉinio67,304

 La 10 pintaj celolingvoj 
+Ne.LingvoNombro de tradukoj1Germana301,9352Franca240,0453Hispana228,5594Angla164,5095Japana130,6496Nederlanda111,2707Rusa100,8068Portugala78,9049Pola76,70610Sveda71,209

 La 10 pintaj fontolingvoj 
+Ne.LingvoNombro de tradukoj1Angla1,266,1102Franca226,1233Germana208,2404Rusa103,6245Itala69,5556Hispana54,5887Sveda39,9848Japana29,2469Dana21,25210Latina19,972

 Neegaleco en la monda kultura trafiko de tradukado 
En 2004 Abel Montagut atentigis pri la neegaleco en la monda kultura trafiko de tradukado. Inter la tradukaĵoj listigitaj en la Index Translationum de Unesko, la fontlingvoj por 70% el ili estis nur kvar lingvoj: la angla, rusa, franca kaj germana (nur la ordo de tiuj ŝanĝiĝis en novembro 2020). En la sama periodo en Esperantujo aperis 344 tradukaĵoj, duono el ili de la ĉina, vjetnama, nederlanda kaj japana – kaj la ceteraj de pluraj aliaj lingvoj. Simile inter 1991 kaj 2003, Montagut raportas, ke en Esperantujo nur 30% estis el tiuj kvar “grandaj” lingvoj; 70% venis de pluraj “malgrandaj” lingvoj.  Tiu tendenco ŝajnas konfirmi ke Esperanto helpas krei pli da kultura justeco inter la lingvoj kaj literaturoj en la mondoNova titolo en la Serio Oriento-Okcidento: Antologia skizo de la persa literaturo (n-ro 58), Gazetara Komuniko de Universala Esperanto-Asocio, n-ro 928 (2021-02-03). 

 Tradukoj el Esperanto 
Laŭ kalkulo de Alexander Korĵenko dum 1991-2019 aperis 172 libroj tradukitaj el Esperanto: germana 253, portugala 74 franca 217, japana 71, angla 164, hispana 68, rusa 109, ĉina 65, pola 84 kaj itala 61Alexander Korĵenkov, Nia libroproduktado en la 2019-a jaro (p. 102-106,PDF), p. 105, La Ondo de Esperanto,.

 Vidu ankaŭ 
Unesko

Unesko Kuriero

Traduko

Tradukoscienco

 Ekstera ligilo 
Oficiala retejo ĉe unesco.org

 Referencoj 

Kategorio:Interretaj datumbazoj